کەمال پیر
کەمال پیر ناسراو بە لاز کەمال (١٩٥٢ لە گوزەلۆلوک ، پارێزگای گوموشخانە – ٧ی ئەیلوولی ١٩٨٢ لە دیاربەکر لە تورکیا) شۆڕشگێڕێکی مارکسیستی-لینینی تورک بوو و یەکێک بوو لە دامەزرێنەرانی پارتی کرێکارانی کوردستان کە لە ڕووی نەتەوەییەوە تورک بوو. 

لە سەرەتای حەفتاکانی سەدەی ڕابردوودا لە فاکەڵتی ئەدەبیاتی زانکۆی خاسێتێپی خوێندوویەتی . لە ژێر کاریگەری بزووتنەوەی شۆڕشگێڕی بە سەرۆکایەتی عەبدوڵڵا ئۆجەلان، زانکۆی بەجێهێشت.

لە ساڵی ١٩٧٢ لەگەڵ هاکی کارەر لە یەک ماڵدا پێکەوە دەژیان، دوای ئازادبوونی ئۆجەلان لە زیندانی ماماک پێشوازییان لێ کرد.  لە کۆبوونەوەی دامەزراندنی پەکەکە لە تشرینی دووەمی ساڵی ١٩٧٨، کەمال بە ئەندامی کۆمیتەی ناوەندی هەڵبژێردرا.

ئەو لە ساڵی ١٩٧٩ لە باتمان دەستگیرکرا و لە زیندانی دیاربەکر زیندانی کرا. لە کاتی دادگاییکردنیدا ڕایگەیاند کە پەکەکە لە کاتی گونجاودا دەست بە ڕاپەڕینی گەلان دەکات.  لە کاتی مانگرتن لە خواردن لە زیندان لەلایەن بەرپرسی زیندانەوە لێی پرسی "ئایا تۆ ژیانت خۆش ناوێت کەمال؟" و بەناوبانگانە وەڵامی داوەتەوە: "ئێمە ژیانمان ئەوەندە خۆشدەوێت ئامادەین بۆی بمرین". کەمال بەهۆی مانگرتن لە خواردن لە ساڵی ١٩٨٢ کۆچی دوایی کردووە. 

برازاکەی  زیا پیر سیاسەتمەدارێکی هەدەپەیە

سەرچاوەکان 

ئاپۆییستەکان
ئەندامانی پارتی کرێکارانی کوردستان
مردووانی ١٩٨٢
لەدایکبووانی ١٩٥٢